**Zápisnica z rokovania predstavenstva**

**Slovenskej komory sociálnych pracovníkov a asistentov sociálnej práce**

**konanej v Bratislave, dňa 23.11.2019**

**Prítomní:**

PhDr. Mgr. Oľga Jarošová, PhD. predsedníčka komory

PhDr. Jaroslava Bašová

PhDr. František Drozd, PhD.

Mgr. Beáta Horváthová

PhDr. Jana Mazalánová

Mgr. Martina Ondrejková

Mgr. Monika Stašíková

Mgr. Petra Závacká

**Ospravedlnení:**

Mgr. Peter Kulifaj

PhDr. Peter Seman

PhDr. Bc. Silvia Vatkertiová, PhD.

Program zasadnutia predstavenstva Slovenskej komory sociálnych pracovníkov a asistentov sociálnej práce otvorila, prítomných privítala a ďalej viedla PhDr. Mgr. Oľga Jarošová, PhD., predsedníčka komory.

**K bodu č. 1**

**Voľby podpredsedu Slovenskej komory sociálnych pracovníkov a asistentov sociálnej práce (ďalej „komora“)**

Za kandidáta na podpredsedu komory navrhla predsedníčka komory Františka Drozda. Iný návrh podaný nebol, menovaného jednomyseľne všetci členovia schválili.

**K bodu č. 2**

**Výber tajomníka komory**

Na výzvu na pracovnú pozíciu tajomníčky komory, umiestnenú na webovej stránke komory nereflektoval žiadny záujemca. Predstavenstvo tak prerokovalo individuálne návrhy a schválilo za tajomníčku komory Mgr. Máriu Ivicovú.

***Úloha č. 1/11/2019:***

*Prijať od 1.12.2019 na dobu určitú do 31.12.2020 do pracovného pomeru na polovičný pracovný úväzok Mgr. Máriu Ivicovú ako tajomníčku komory.*

*Termín: do 30.11.2019 Zodpovedný: predsedníčka komory*

**K bodu č. 3**

**Finančná situácia komory**

Predstavenstvo podrobne prerokovalo čerpanie rozpočtu k aktuálnemu dňu, najmä v časti výdavkov v roku 2019, s dopadom na zostavenie rozpočtu na rok 2020. Členovia predstavenstva sa zhodli na podaní žiadosti o predĺženie termínu na použitie a vyúčtovanie dotácie od predsedu vlády v termíne do 31.3.2020. Dôvodom nevyčerpania dotácie v roku 2019 je úsporný režim financovania všetkých výdavkov komory, najmä v časti mzdových nákladov, do obdobia podpísania zmluvy o poskytnutí dotácie.

***Úloha č. 2/11/2019:***

*Pripraviť v zmysle Čl. II, bodu 5 zmluvy o poskytnutí dotácie od predsedu vlády žiadosť o predĺženie termínu použitia finančných prostriedkov a ich vyúčtovania do 31.3.2019. Návrh zaslať členom predstavenstva na pripomienkovanie a finalizovanie žiadosti.*

*Termín: do 27.11.2019 Zodpovedný: predsedníčka komory*

***Úloha č. 3/11/2019:***

*Pripraviť podklady na predbežné vyúčtovanie dotácie od predsedu vlády za rok 2019.*

*Termín: do 17.12.2019 Zodpovedný: predsedníčka komory*

**K bodu č. 4**

**Tvorba rozpočtu na budúci rok**

Pre rok 2020 členovia vyjadrili potrebu podať novú žiadosť o poskytnutie dotácie od predsedu vlády pre rok 2020. Rozpočet bude zostavený v zmysle prevádzkových výdavkov komory (s naplánovanými vonkajšími zdrojmi príjmu).

***Úloha č. 4/11/2019:***

*Pripraviť návrh rozpočtu na rok 2020*

*Termín: do 17.12.2019 Zodpovední: predsedníčka komory*

*tajomníčka komory*

**K bodu č. 5**

**Povinné členstvo v komore**

Predsedníčka komory podala stručnú informáciu o doterajších neúspešných rokovaniach s MPSVR, navrhla sústrediť aktivity do legislatívneho zakotvenia Etického kódexu ako záväzného dokumentu pre všetkých sociálnych pracovníkov a asistentov sociálnej práce. Do procesu je potrebné zapojiť aj členov profesijnej rady.

**K bodu č. 6**

**Vzdelávanie opatrovateliek v súvislosti so štandardami kvality v sociálnych službách**

Zaznamenané v bode 7.

**K bodu č. 7**

**Plán činnosti na rok 2020 (vzdelávanie...)**

Predstavenstvo komory sa zhodlo na návrhu systému vzdelávania ako jednej z najvýznamnejších činností komory pre nasledujúce obdobie. Návrh bude predložený na vyjadrenie profesijnej rade.

1. Zámerom je pripraviť v roku 2020 vzdelávanie v oblasti sociálnoprávnej ochrany detí a sociálnej kurately, zamerané na podporu multidisciplinárneho tímu pri práci s dieťaťom a rodinou, zloženého zo zástupcov centier pre deti a rodiny, obcí, úradov práce, sociálnych vecí a rodiny a akreditovaných subjektov.

Koordinátormi pre vzdelávací modul budú Silvia Vatkertiová, Monika Stašíková, po vyjadrení stanoviska - súhlasu doc. Eva Mydlíková.

***Úloha č. 5/11/2019:***

*Pripraviť obsah vzdelávania na tému „profesionalizácia tímu pre sociálnu prácu s dieťaťom a rodinou“*

*Termín: do 17.12.2019 Zodpovední: Silvia Vatkerti*

*Eva Mydlíková (v prípade súhlasu)*

*Monika Stašíková*

***Úloha č. 6/11/2019:***

*Spracovať databázu členov komory rozčlenenú podľa oblasti pôsobenia: sociálnoprávna ochrana detí a sociálna kuratela, krízová intervencia, sociálne služby pre seniorov, sociálne služby pre zdravotne odkázaných občanov.*

*Termín: do 29.2.2020 Zodpovedný: tajomníčka komory*

1. V roku 2020 zahájiť vzdelávanie v špecializačnom vzdelávacom programe – sociálna kuratela, určeného najmä pre sociálnych pracovníkov obcí a úradov práce, sociálnych vecí a rodiny.

***Úloha č. 7/11/2019:***

*Osloviť zástupcov Vysokej školy zdravotníctva a sociálnej práce sv. Alžbety (prof. Mátela a prof. Schavela) vo veci zazmluvnenia a zabezpečenia akreditovaného špecializačného vzdelávacieho programu - sociálna kuratela v roku 2020. Pripraviť organizačné zabezpečenie vzdelávania.*

*Termín: do 15.2.2020 Zodpovední: predsedníčka komory*

*tajomníčka komory*

1. V roku 2020 zahájiť vzdelávanie v sociálnych službách zamerané na terénnu opatrovateľskú službu. Koordinátorom vzdelávacieho programu bude František Drozd.

***Úloha č. 8/11/2019:***

*Pripraviť podklady pre vzdelávací program „terénna opatrovateľská služba“*

*Termín: do 15.2.2020 Zodpovedný: František Drozd*

1. Podľa záujmu pokračovať v roku 2020 v seminároch na tému „Implementácia podmienok kvality v sociálnych službách“. Koordinátormi a organizátormi seminárov budú regionálni koordinátori.

*Termín: rok 2020 priebežne Zodpovední: regionálni koordinátori*

1. V rámci bodu vzdelávanie navrhla Martina Ondrejková usporiadať v mesiaci máj 2020 medzinárodnú konferenciu na tému seniori v sociálnych službách, kde hlavným programom bude „zmyslová aktivizácia v rezidenciálnej sociálnej práci so seniorom, ako predpoklad zvyšovania kvality jeho života“. Garantom konferencie bude Martina Ondrejková.

***Úloha č. 9/11/2019:***

*Organizačne pripraviť zabezpečenie konferencie „Zmyslová aktivizácia v rezidenciálnej sociálnej práci so seniorom“, ktorá sa uskutoční dňa 7.5.2020 v Bratislave, osloviť aktívnych účastníkov do programu, osloviť sponzorov aktivity.*

*Termín: do 17.12.2019 Zodpovední: Martina Ondrejková*

*predsedníčka komory*

*tajomníčka komory*

*ostatní členovia predstavenstva*

**K bodu č. 8**

**Definovanie očakávania, spoločenského záujmu a prínosu komory pre štát**

Predsedníčka komory, vzhľadom na doterajšie rokovania na úrovni MPSVR, Úradu vlády, Národnej rady ap., predniesla návrh na spracovanie dlhodobej vízie a stratégie komory s ohľadom na spoločenské očakávania. Tieto boli na zasadnutí predstavenstva predbežne zadefinované, o ich písomnú úpravu požiadala Petru Závackú.

***Úloha č. 10/11/2019:***

*Pripraviť víziu a stratégiu komory, v ktorej budú zadefinované celospoločenské očakávania a prínos komory pre štát a sociálnych pracovníkov a asistentov sociálnej práce.*

*Termín: do 17.12.2019 Zodpovedný: Petra Závacká*

**K bodu č. 9**

**Zastupovanie komory v Akreditačnej komisii MPSVR pre oblasť sociálnoprávnej ochrany a sociálnej kurately**

Predsedníčka komory podala informáciu o priebehu a procese výberu zástupcu do Akreditačnej komisie MPSVR SR pre oblasť SPODaSK. Na základe podaných žiadostí v stanovenom termíne (do 31.8.2019) bude zvolaná výberová komisia zložená zo zástupcov orgánov komory. Vzhľadom na stred záujmov (v zmysle aktualizovanej internej smernice) bude zastupovať predsedníčku (ktorá si podala žiadosť o zastupovanie komory v AK) podpredseda komory. Za predstavenstvo komory do výberovej komisie bola delegovaná Monika Stašíková.

***Úloha č. 11/11/2019:***

*Osloviť všetkých zástupcov orgánov, ktorí získali vo voľbe najviac hlasov, o zabezpečenie delegovania zástupcu za každý orgán do výberovej komisie. Súčasne upozorniť na povinnosť zvolať zasadnutie každého orgánu v lehote do 30 dní od konania snemu komory. Delegovaný zástupca za každý orgán sa stane členom výberovej komisie a budú mu doručené žiadosti všetkých uchádzačov. Zabezpečiť hlasovanie per rollam v dňoch 6. – 7.12.2019.*

*Termín: do 25.11.2019 Zodpovedný: podpredseda komory*

*do 8.12.2919 (podklady + hlasovanie) tajomníčka komory*

**K bodu č. 10**

**Zastupovanie komory v pracovnej skupine pre tvorbu novej koncepcie prevencie a riešenia bezdomovectva v SR**

K bodu programu podala informáciu predsedníčka komory, ktorá bola do výberu zástupcu poverená na zastupovanie komory v pracovnej skupine. Za týmto účelom sa uskutoční výber zástupcu výberovou komisiou.

***Úloha č. 12/11/2019:***

*Umiestniť na webovú stránku komory informáciu o možnosti zastupovať komoru v pracovnej skupine pre tvorbu novej koncepcie prevencie a riešenia bezdomovectva v SR. Uchádzač o túto pozíciu je povinný okrem identifikačných údajov predložiť aj informáciu o profesijnom pôsobení. Termín zasielania žiadostí bude stanovený do 17.12.2019. Termín výberu zástupcu za jednotlivé orgány do výberovej komisie prebehne do 18.12.2019, výber zástupcu do pracovnej skupiny hlasovaním výberovou komisiou per rollam sa uskutoční v dňoch 20.-21.12.2019.*

*Termín: do 30.11.2019 (informácia na web) Zodpovední: predsedníčka komory*

*do 22.12.2019 (realizácia výberu zástupcu) tajomníčka komory*

**K bodu č. 11**

**Vytvorenie pracovnej skupiny pre rokovanie s Implementačnou agentúrou MPSVR SR tematicky zameranej na implementáciu projektov, komory ako oprávneného prijímateľa EŠIF, požiadaviek na výkon SP a pod**

Potreba vytvorenia pracovnej skupiny na rokovanie so zástupcami IA bola už viackrát v minulosti prezentovaná. Garantmi pre realizáciu tejto úlohy budú František Drozd a Martina Ondrejková.

***Úloha č. 13/11/2019:***

*Pripraviť zoznam záujemcov o účasť v pracovnej skupine. Informáciu zverejniť na webovú stránku komory, zabezpečiť rokovanie so zástupcom IA MPSVR SR.*

*Termín: do 17.12.2019 (informácia na web) Zodpovední: František Drozd*

*do 31.1.2020 (výber tímu, rokovanie s IA) Martina Ondrejková*

**K bodu č. 12**

**Zmena kvalifikačných predpokladov pre odborných pracovníkov v komunitných centrách**

Predsedníčka komory informovala o záveroch snemu komory a o potrebe legislatívne riešiť výnimky zo vzdelania pri výkone sociálnej práce. Ako garanta spracovania návrhu legislatívneho znenia zmien v zákone o sociálnej práci, následne zákona o sociálnych službách poverila Františka Drozda.

***Úloha č. 14/11/2019:***

*Pripraviť návrh novely zákona o sociálnej práci v časti prechodných ustanovení zákona, so zakomponovaním kvalifikačných predpokladov pre výkon sociálnej práce.*

*Termín: do 31.12.2019 Zodpovedný: František Drozd*

***Úloha č. 15/11/2019:***

*Pripraviť pracovné stretnutie k návrhu*

*Termín: 31.1.2020 Zodpovední: predsedníčka komory*

*tajomníčka komory*

**K bodu č. 13**

**Financovanie sociálnych služieb prostredníctvom národných projektov**

Krátku informáciu k bodu podal František Drozd. Vzhľadom na obsah témy - financovanie sociálnych služieb prostredníctvom národných projektov, bude problematika predmetom rokovania pracovnej skupiny so zástupcami IA MPSVR SR (bod č. 11).

**K bodu č. 14**

**Legislatívna úprava Etického kódexu a jeho následná záväznosť pre všetkých sociálnych pracovníkov**

Informáciu o doterajších viacerých rokovaniach na úrovni NR a MPSVR podala predsedníčka komory. Navrhla spracovať Etický kódex v legislatívne prijateľnej forme, tak aby mohol byť ukotvený v právnom predpise, so záväznosťou pre každého sociálneho pracovníka a asistenta sociálnej práce. Za týmto účelom požiada o súčinnosť profesijnú radu a garanta etického kódexu prof. Andreja Mátela. Po vypracovaní návrhu bude zvolané stretnutie dotknutých zástupcov subjektov pripomienkujúcich zákon.

***Úloha č. 16/11/2019:***

*Pripraviť legislatívne znenie Etického kódexu a zvolať stretnutie zástupcov, ktorých sa dotknutý legislatívny návrh dotýka (MPSVR, MV, MŠ, VÚC, ZMOS, ÚMaOc, Asociácia poskytovateľov SS...).*

*Termín: do 31.1.2020 (návrh) Zodpovední: predsedníčka komory*

*do 29.2.2020 (rokovanie) zástupca profesijnej rady*

**K bodu č. 15**

**Vyhláška MŠ SR č. 244/2019 Z. z. o sústave študijných odborov v SR**

Predsedníčka komory podala informáciu o zmene vyhláška MŠ, ktorou sa od tohto školského roku študijný odbor 3.1.16 sociálne službu zaraďuje pod študijný odbor 3.1.14 sociálna práca. V prechodných ustanoveniach sa nenachádza inštitút retroaktivity účinnosti vyhlášky, z uvedeného dôvodu bude predstavenstvo komory vychádzať (do záväzného stanoviska) z doterajších právnych predpisov. Na spoločnom rokovaní zástupcov komory, MPSVR a MŠ bolo MŠ požiadané o vypracovanie stanoviska k predmetnej vyhláške.

**K bodu č. 16**

**Interná smernica č. 5/2016 o zastupovaní komory v odborných fórach - schválenie**

Vzhľadom na uznesenie snemu prijalo predstavenstvo úpravu v IS č. 5/2016, ktorou je riešený konflikt záujmov v prípade, keď záujemcom o účasť v odborných fórach je predseda komory.

**K bodu č. 17**

**Správa Dozornej rady**

Uvedený bod bude predmetom najbližšieho rokovania predstavenstva komory.

**K bodu č. 18**

**Rôzne**

V rámci tohto bodu členovia predstavenstva schválili za členov komory:

Mgr. Miroslavu Spenlingerovú – SP

Mgr. Sylviu Korcovú – SP

PhDr. Filipa Dóšu – SP

Mgr. Janu Šimkovicovú – SP

Mgr. Luciu Galdunovú – SP

PhDr. Danu Exenbergerovú – SP

Mgr. Indgrid Karkó – SP

PhDr. Mgr. Vladimía Stanislava, PhD, MPH – SP

Bc. Annu Cintulovú – ASP

***Úloha č. 17/11/2019:***

*Vyžiadať od záujemcov o členstvo v komore doklady o ukončení I. alebo II. stupňa VŠ v odbore sociálna práca:*

*u PhDr. Silvie Pórovej, PhDr. Et PhDr. Márie Kurilcovej.*

*Termín: 30.11.2019 Zodpovedný: predsedníčka komory*

**K bodu č. 19**

**Diskusia**

V rámci diskusie bola prednesená požiadavka na potrebu prijatia internej smernice, ktorá bude definovať podmienky odmeňovania členov komory a pracovníkov komory. Z uvedeného dôvodu požiadala predsedníčka všetkých členov predstavenstva (aj neprítomných) o predloženie návrhov na vypracovanie internej smernice a poskytnutie pomoci a podpory novej tajomníčke.

***Úloha č. 18/11/2019:***

*Pripraviť návrh Internej smernice o odmeňovaní*

*Termín: do 17.12.2019 Zodpovední: všetci členovia predstavenstva*

*tajomníčka komory*

***Úloha č. 19/11/2019:***

*Zverejniť na webovej stránke komory a „občasníku“ aktuálne informácie o dianí v komore.*

*Termín: do 30.11.2019 (+ v texte) Zodpovedný: predsedníčka komory*

Predsedníčka komory rokovanie predstavenstva ukončila a prítomným za aktívny prístup a ochotu rokovať aj v deň pracovného voľna poďakovala.

**Predstavenstvo na svojom rokovaní dňa 23.11.2019**

**zvolilo:**

* za podpredsedu komory PhDr. Františka Drozda, PhD.

**schválilo:**

* za tajomníčku komory Mgr. Máriu Ivicovú
* zmenu Internej smernice č. 5/2016 o zastupovaní komory v odborných fórach
* za členov komory:

Mgr. Miroslavu Spenlingerovú – SP

Mgr. Sylviu Korcovú – SP

PhDr. Filipa Dóšu – SP

Mgr. Janu Šimkovicovú – SP

Mgr. Luciu Galdunovú – SP

PhDr. Danu Exenbergerovú – SP

Mgr. Indgrid Karkó – SP

PhDr. Mgr. Vladimía Stanislava, PhD, MPH – SP

Bc. Annu Cintulovú – ASP

* termín najbližšieho rokovania predstavenstva dňa 18.12.2019 o 10.30 hod, miesto konania Bratislava

**Zapísala**:

PhDr. Jana Mazalánová

**Overovateľ zápisnice:**

Mgr. Beáta Horváthová

Mgr. Petra Závacká



**ZASADNUTIE PREDSTAVENSTVA**

**Slovenskej komory sociálnych pracovníkov**

**a asistentov sociálnej práce**

Miesto konania: Mokrohájska cesta 3, Bratislava

Priestory:  Slovenskej komory SP a ASP

Termín: 18.11.2019 o 10.30 hod

**PROGRAM**

1. Voľba podpredsedu Slovenskej komory SP a ASP
2. Výber tajomníka Slovenskej komory SP a ASP
3. Finančná situácia Komory SP a ASP
4. Tvorba rozpočtu na budúci rok  (definovať zdroje financovania a možnosti financovania)
5. Povinné členstvo v Komore SP a ASP
6. Vzdelávanie opatrovateliek v súvislosti so štandardami kvality  v sociálnych službách
7. Plán činnosti na rok 2020 (špecializované vzdelávanie, vzdelávanie v oblasti SPO detí ....)
8. Definovať očakávania, spoločenský záujem a prínos Komory pre štát
9. Zastupovanie Komory v Akreditačnej komisii MPSVaR pre oblasť SPO
10. Zastupovanie Komory v pracovnej skupine pre tvorbu novej koncepcie prevencie a riešenia bezdomovectva v SR
11. Vytvorenie pracovnej skupiny pre rokovanie s Implementačnou agentúrou MPSVR SR tematicky zameranej na implementáciu projektov, komory ako oprávneného prijímateľa, požiadaviek na výkon SP a pod.
12. Zmena kvalifikačných predpokladov pre odborných pracovníkov v komunitných centrách
13. Financovanie sociálnych služieb prostredníctvom národných projektov
14. Legislatívna úprava Etického kódexu a jeho následná záväznosť pre všetkých sociálnych pracovníkov
15. Vyhláška MŠ SR č. 244/2019 o sústave študijných odborov SR
16. Interná smernica č. 5/2016 o zastupovaní komory v odborných fórach – schválenie
17. Správa Dozornej rady
18. Rôzne
19. Diskusia

PhDr. Mgr. Oľga Jarošová, PhD.

Slovenská komora SP a ASP

Predsedníčka komory

Tel: 0948 132 841

Mail: predseda@socialnapraca.sk

www.socialnapraca.sk